* چھکھ جاے کرتھ یمن دِلن منز تم سوٗر ملتھ بہتھ ونن منز بُتھ خاب گۆمت یوان أچھن تل اکھ ساز وزُن گژھان کنن منز کر عشق دِیَکھ نہٕ پۆت نظر زانہہ تم موڑ یوان یمن وتن منز تٲبینہ گژھی پری ژےٚ قافچ تپ روز کران ژٕ جنگلن منز حٮ۪س رود نہٕ ۂر دِمو الاوس کۆت وٲتۍ خبر کتھن کتھن منز دوہ راتھ یمن مُدے گٔنڈتھ چھس کم یادٕ خزانہ چھم لبن منز * اکھ پۯون شہر کولرج سندِ ناوٕ اکھ پۯون شہر اندۍ اندۍ چھس تھۆد سنگین قلاے زن نرِ پلناوان اسمانس دروازس پٮ۪ٹھ حبشی جورا ننہ کرتلہٕ ہٮ۪تھ ننۍ نیزٕ تُلتھ چار ٲیینہ لٲگتھ پاسکھۍدر یتھ درۍیاوس کنہ ہند یہ کدٕل پتھ کالہ وٹٕسۍ گومت اجدر وُنہ شہرس کن وہرٲوتھ ٲس اتھ ٲسس منز اکہ پاسہٕ بہِتھ اکھ اکھ جودگرا اکھ ساسہ وُہُر أچھ أمۍ سنزٕ زوتاں کوتر رتھ وُچھ طوطس کتھہٕ کنہ کٲر وُٹھٕن کَس تام جِنس زوٗ آسہ کھسان بلۍ بۯادیومت اوس کورِ أکس شہرس منز رنگہ مندورِ سٮ۪ٹھا بانلۍ پھۆلۍمتۍ پٮ۪ٹھ بُرزٕپشن زن نار وُہاں سبزارن منز زٲلۍ پنجرن ستہٕ رنگۍ شیشہ جٔرتھ خوجہ زادٕ چھہ دارٮ۪ن کھۅن دی دی تھزٕ کارِ یپٲرۍ، زٲنپانہٕ ہُپٲرۍ زُنہ گاش چھہ شولان کوچن منز پۆت آنگن تاپس گہہ ماراں خۅجہ بایہ بہِتھ منز سروٕ کُلٮ۪ن زٲلۍ وانکن کۆستوٗرۍ نافہ ملاں سِوۍ ہرنہٕ چھہ اندۍ پکۍ ژھالہ تلاں ہُتھ تاپہ ٹێکس نِش ژھایہ ۂلس سۅنہٕ کورِ براں ہۍ تھرنٕے گۅڈ رۅنہ ہٹۍ چھِکھ زن رۅپہ تارٕ وزاں بازر کیا مہرێنۍ ہیو پٲرتھ وانن منز کم کم چیز کٕننۍ وق پانہٕ چھہ یێتہ کھۅر ٹھہرٲوتھ تلۍ ٹارِ وُچھاں "بہٕ تہ کێنہہ ہٮ۪مہ ہا" لوکن ہندۍ پھۅلہ ونۍ ڈٮ۪کہ چھہ ونان خوش باش چھہ یم خۅش حال چھہ یم اسہٕ وٕنہ چھکھ أچھ نورٲنی بتھۍ زن موصم شُر دۅدٕ سٍتۍ چھلِتھ ہتھ کوچس منز اکھ جودگٔرنۍ بۯونہہ کنہ اکھ وُہہ ونۍ منقل ہٮ۪تھ اکہ بدلٕے گاچکۍ ژٲنگۍ پَیان "پۯٲنۍ ژٲنگۍ دِیو، نوۍ ژٲنگۍ ہێیِو" ٹنۍ ٹنۍ ہیوٗ گو، ہسۍ ما چھہ پکان شہزادس سٲلس نیرُن چھا رنگہ ناو چھےٚ پۯاراں گاٹھس پٮ۪ٹھ منز شہرس ہیوٗ اکھ پۯون دُمٹھ سنگستانا سرپوش سِرن اکہ اندٕ چھِس بۅن پاتالس ہتہٕ واد کنِوۍ ہێرٕ پٲوۍ وسنۍ اۆت وسنس وٲنج گژھہ آسنۍ ہُتھ ٲنہ کُٹھِس کن بلۍ مےٚ وچھم پانو مےٚ دِلس زن تھُھ ہِش لٔج ہیے بایا اکھ کتھ بوزکھنا کۆت دۯاکھ ژٕ قرمزۍ فرد ولتھ پۆت پھیر تہ مےٚ تہ نِتہٕ پانس سٍتۍ * سروٕ کُلٮ۪و منزۍ سۅ وَتھ خوبصورت پۯٲنۍ کتھ زانہ خدا رٲچھ کتھ آرٕ کرتھ بونہ ستھ روزٕہا اتھۍ منز کھٹتھ ٲنہٕ وچھتھ گۅو مےٚ متھ ادٕ تہ نو مژراوٕ أچھ خٲبۍ اگر زانہہ وچھتھ میانہ وۅندُک چھکھ ژٕ سۅکھ کونہٕ وۅندس منز رچھتھ کوچہ نٮ۪بر یام دۯاساوس گۆمت ورۍیہِ ہتھ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔